open-index/open-wikipedia-markdown huggingface dataset:
শাহীদা রহমান

**শহীদুন নেসসা রহমান**;  (জন্ম: ১৪ ডিসেম্বর ১৯৭১, কেমব্রিজশায়ার, ইংল্যান্ড) **শাহীদা রহমান** ছদ্মনামে অধিক পরিচিত। তিনি একজন পুরস্কারজয়ী ব্রিটিশ লেখিকা এবং প্রকাশক। তার ইংরেজি ভাষায় লেখা বই *Lascar* (বাংলা: *লস্কর*) -এর জন্য তিনি সমাধিক পরিচিত। তার সাহিত্যভাষা ইংরেজি।

## প্রারম্ভিক জীবন
শাহীদা রহমানের জন্ম এবং ইংল্যান্ডের কেমব্রিজশায়ারের কেমব্রিজ শহরে। তিনি বাংলাদেশী বংশোদ্ভুত। তার বাবা এবং মা উভয়ের আদিনিবাস সিলেট বিভাগের ফেঞ্চুগঞ্জ উপজেলায়। তার বাবা মরহুম আব্দুল করিম ১৯৫৭ সালে তৎকালীন পূর্ব পাকিস্তান (বর্তমান বাংলাদেশ) হতে ইংল্যান্ডের কেমব্রিজ শহরে গিয়ে বসবাস শুরু করেন এবং তার মা, ফুলতেরা বানু বেগম, ১৯৬৩ সালে ইংল্যান্ডে পৌঁছান। তিন ভাই এবং দুই বোনের মধ্যে তিনি চতুর্থ। তার যমজ বোন ১৯৯৭ সালে মারা যান।

## কর্মজীবন

## প্রাপ্ত পুরস্কার ও মনোয়নসমূহ

## ব্যক্তিগত জীবন

## উপন্যাসসমূহ

## আরো দেখুন
*ব্রিটিশ বাংলাদেশী
*ব্রিটিশ বাংলাদেশীদের তালিকা

## তথ্যসূত্র

বিষয়শ্রেণী:ব্রিটিশ বাংলাদেশী
বিষয়শ্রেণী:১৯৭১-এ জন্ম
বিষয়শ্রেণী:২১শ শতাব্দীর মার্কিন নারী
বিষয়শ্রেণী:কেমব্রিজের ব্যক্তি
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:ছদ্মনামধারী লেখিকা
বিষয়শ্রেণী:জীবিত ব্যক্তি
বিষয়শ্রেণী:ইংরেজ নারী ঔপন্যাসিক
বিষয়শ্রেণী:ইংরেজ চিত্রনাট্যকার
বিষয়শ্রেণী:মুসলিম লেখক
বিষয়শ্রেণী:ব্রিটিশ এশীয় লেখক
বিষয়শ্রেণী:২১শ শতাব্দীর ইংরেজ লেখক
বিষয়শ্রেণী:ইংরেজ অ-কল্পকাহিনী লেখিকা
বিষয়শ্রেণী:ব্রিটিশ নারী ইতিহাসবিদ
বিষয়শ্রেণী:বাংলাদেশী মুসলিম
বিষয়শ্রেণী:২১শ শতাব্দীর বাঙালি
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর ছদ্মনামধারী লেখক
বিষয়শ্রেণী:ইংরেজ ঐতিহাসিক ঔপন্যাসিক
বিষয়শ্রেণী:ইংরেজ কলাম লেখক
বিষয়শ্রেণী:উদার গণতন্ত্রী (যুক্তরাজ্য) এর রাজনীতিবিদ
বিষয়শ্রেণী:২১শ শতাব্দীর ইংরেজ লেখিকা
সারাহ বেগম

**সারাহ বেগম** (জন্ম ৫ জুলাই  ১৯৯৮) একজন ব্রিটিশ নৃবিজ্ঞানী, সাংবাদিক, পর্যটক,তথ্যচিত্র নির্মাতা, চলচ্চিত্র নির্মাতা।

## প্রারম্ভের জীবন
সারাহ বেগম লন্ডনে জন্মগ্রহণ করেন এবং সেখানেই বেড়ে ওঠেন, তিনি একজন বাংলাদেশি বংশোদ্ভূত ব্রিটিশ নাগরিক। তিনি কিংস্টন বিশ্ববিদ্যালয়ে অধ্যয়ন করেন।

## নৃবিজ্ঞান ও পর্যটন জীবন
সারাহ বেগম একজন অনুসন্ধানী সাংবাদিক এবং একজন এমন অনুসন্ধিৎসু নৃবিজ্ঞানী যে পৃথিবীর বিভিন্ন প্রান্তে তার রোমাঞ্চকর অভিযানের জন্য প্রসিদ্ধ। তার অনুসন্ধানের ব্যপ্তি সমগ্র বিশ্ব। তিনি অনুসন্ধান করেছেন বিভিন্ন স্থানের অাদিবাসীর জীবিকা, সংগ্রাম ও তাদের জীবনের বিভিন্ন উল্লেখযোগ্য অভিজ্ঞতা এর উপর এবং মানবিক প্রচেষ্টা হিসাবে সমাজের সমসাময়িক ঘটনাপ্রবাহের উপর অনুসন্ধান করে চলেছেন।

## তথ্যসূত্র

## বহিঃসংযোগ
*
*
*
*
*
*
*Life with the Huaorani Tribe . *Rainforest Alliance*. 27 August 2013

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশি বংশোদ্ভূত ব্রিটিশ নাগরিক
বিষয়শ্রেণী:ব্রিটিশ অভিনেত্রী
বিষয়শ্রেণী:ইংরেজ চলচ্চিত্র নির্মাতা
গৌরী চৌধুরী

** গৌরী চৌধুরী ** (জন্ম: মে ১৯৬৪) এক বাংলাদেশি বংশোদ্ভুত ব্রিটিশ গায়িকা এবং সঙ্গীত গুরু।

## প্রাথমিক জীবন
গৌরি সিলেট জেলা, সিলেট বিভাগ, পূর্ব পাকিস্তান(বর্তমানে বাংলাদেশ) এ জন্মগ্রহণ করেন। তিনি মাত্র ছয় বছর বয়সে গান গাওয়া শুরু করেন।

১৯৮৪ সালে তিনি উচ্চ মাধ্যমিক বিদ্যালয় পাশ করেন। পরবর্তী বছর ১৯৮৫ সালে তিনি সিলেট একাডেমী অব ফাইন আর্টসে ভর্তি হন এবংয় লোক সঙ্গীতের উপর পান্ডিত্য অর্জন করেন। এরপর তিনি সিলেট শিল্পকলায় পড়ালেখা শুরু করেন এবং সঙ্গীতে তিনি খ্যাতি অর্জন করেন। তার শিক্ষাবর্ষ ১৯৮৮ সালে তিনি তার ক্যারিয়ারকে আরা উন্নত করতে চেয়েছিলেন এবং বাংলাদেশের দক্ষিণাঞ্চলে অবস্থিত চট্টগ্রাম বিশ্ববিদ্যালয় এ স্নাতক ডিগ্রী অর্জন করার সিদ্ধান্ত গ্রহণ করেন এবং সেখানে তিনি কলা বিভাগ থেকে  স্নাতক ডিগ্রী অর্জন করেন।
শিক্ষাজীবন শেষ করে ১৯৮৯ সালে তিনি যুক্তরাজ্যে পাড়ি জমান যেখানে তিনি অনেক চাকরি করেন। তিনি প্রাথমিকভাবে লন্ডনের অনেকগুলো স্কুরে বাংলা গানের শিক্ষক হিসেবে কাজ শুরু করেন। এছাড়া *বাংলাদেশ ওয়েলফেয়ার এসোসিয়েশনের* একজন নারী উন্নয়ন কর্মকর্তা হিসেবে প্রচুর স্বেচ্ছাসেবামূলক কাজ করেন যা থাকে জাতিগত সংখ্যালঘু মহিলাদের অধিকার, দক্ষতা এবং মেধা উন্নয়নে ব্যাপকভাবে সাহায্য করে। সময়ের পরিক্রমায় তিনি জনপ্রিয় হয়ে উঠেন এবং তার চারটি ক্যাসেট এবং দুইটি সিডি প্রকাশিত হয়। ২০১১ সালের সেপ্টম্বরে **জি টিভির** সা রে গা মা পা, একটি জনপ্রিয় সঙ্গীত অনুষ্ঠান, এ অংশগ্রহণ করেন।

## পুরস্কার এবং স্বীকৃতি
গৌরি সঙ্গীতে প্রচুর পুরস্কার লাভ করেন। তিনি ২০০৪ সালে বাংলা টিভির, ২০০৪ সালে বিমা, ২০০৫ সালে এটিএন বাংলা এবং ২০০৬ সালে চ্যানেল আইয়ের কমিউনিটি অ্যাওয়ার্ডের "সেরা সঙ্গীত শিল্পী"র পুরস্কার অর্জন কেরেন।
২০০২ সালে জি টিভির আনতাকসারি অনুষ্ঠানের বেস্ট পারফরম্যান্স অ্যাওয়ার্ড অর্জন করেন।

## তথ্যসূত্র

## বহিঃসংযোগ
*
*Gouri Choudhury  on *[[British Bangladeshi Who's Who]] *
*Anwarul Hoque hears from Singer Gouri Choudhury. *[[BBC Asian Network]]*. 22 May 2011

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিলেট জেলার ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:ব্রিটিশ গায়িকা
বিষয়শ্রেণী:বাংলাদেশী বংশোদ্ভূত ব্রিটিশ গায়িকা
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হিন্দি ভাষার সঙ্গীতশিল্পী
বিষয়শ্রেণী:ব্রিটিশ হিন্দু
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:উর্দু ভাষার সঙ্গীতশিল্পী
বিষয়শ্রেণী:লন্ডনের সঙ্গীতশিল্পী
বিষয়শ্রেণী:২০শ শতাব্দীর বাংলাদেশী গায়িকা
বিষয়শ্রেণী:২১শ শতাব্দীর ব্রিটিশ গায়িকা
নাদিয়া আলী (উপস্থাপিকা)

**নাদিয়া আলী** বাংলাদেশী বংশোদ্ভূত একজন ব্রিটিশ টেলিভিশন উপস্থাপিকা ও বেতার শিল্পী। তিনি বিবিসি এশিয়ান নেটওয়ার্কের ধারাবাহিক সানডে ইভিনিং উপস্থাপন করার জন্য বিখ্যাত।

## কর্মজীবন
২০০৫ সালে ২০ বছর বয়সে নাদিয়া আলী চ্যানেল এস-এ শিশুদের লাইভ অনুষ্ঠানের প্রায় ছয় বছর কাজ করেন। তিনি যুক্তরাজ্য ও ইউরোপ জুড়ে বেশ কিছু পুরস্কার বিতরণী অনুষ্ঠান ও অন্যান্য বিখ্যাত অনুষ্ঠানের উপস্থাপক ছিলেন। এর মধ্যেে উল্লেখযোগ্য ২০১১ সালের চ্যানেল এস এর পুরস্কার প্রদান অনুষ্ঠান, ব্রিটিশ বাংলাদেশিদের ২০১১ সালের হু’স হু পুরস্কার, এনটিভি মেগা কনসার্ট ও যশ রাজ ফিল্মসের *আজা নাচলে* প্রতিযোগিতা। তিনি এছাড়াও বি৪ইউ ও এটিএন বাংলা ও এনটিভিতে কাজ করেছেন তিনি।

২০১১ সালে আরও একজনের সাথে মিলে তিনি বাংলাদেশের প্রথম আন্তর্জাতিক রিয়েলিটি টেলিভিশন শো “ফরগোটেন রুটস” পরিচালনা করেন। এখানে মূলত ১০ জন যুবকের তাদের নিজেদের অস্তিত্ত্বের খোঁজে সাড়া পৃথিবী ঘুরে বেড়াতে দেখা যায় এবং এটি দেশের প্রথম সারির টেলিভিশনে প্রচারিত হয়। ২০১২ সালের মে মাসে তিনি লন্ডনের ভিক্টোরিয়া পার্কে বৈশাখী মেলারও পরিচালক হিসাবে কাজ করেন। ২০১২ সালের ডিসেম্বর থেকে তিনি বিবিসির এশিয়ান নেটওয়ার্কে সরাসরি সম্প্রচারিত গান, সংবাদ ও বিনোদনের অনুষ্ঠান পরিচালনা করে আসছেন। ২০১৩ সালে এই শোটি বিবিসির রেডিও ও মিউজিক পুরস্কার লাভ করে।

২০১৪ সালের জুলাইয়ে রমজান রাউন্ডআপ নামে একটি স্বল্পদৈর্ঘ্যের চলচ্চিত্রের চতুর্থ এপিসোডটি তাকে ঘিরে তৈরি করা হয়েছিল যা লাইমলাইট চলচ্চিত্র উৎসব ২০১৫-এ জাতীয় পুরস্কারের জন্য মনোনয়ন পেয়েছিল।

## আরও দেখুন

* ব্রিটিশ বাংলাদেশী
* ব্রিটিশ বাংলাদেশী ব্যক্তিদের তালিকা

## তথ্যসূত্র

## বহিঃসংযোগ
*
*

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ বাংলাদেশী
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:ইংরেজ ওয়েব ধারাবাহিকের অভিনেত্রী
বিষয়শ্রেণী:২১শ শতাব্দীর ইংরেজ অভিনেত্রী
বিষয়শ্রেণী:লন্ডনের অভিনেত্রী
বিষয়শ্রেণী:ব্রিটিশ মুসলিম
বিষয়শ্রেণী:ইংরেজ মুসলিম
বিষয়শ্রেণী:ইংরেজ টেলিভিশন উপস্থাপক
বিষয়শ্রেণী:রেডিও উপস্থাপিকা
বিষয়শ্রেণী:লন্ডনের টেলিভিশন ব্যক্তিত্ব
বিষয়শ্রেণী:ইংরেজ ব্যারিস্টার
বিষয়শ্রেণী:ব্রিটিশ রেডিও উপস্থাপিকা
বিষয়শ্রেণী:লিংকনস ইনের সদস্য
আমিনা খৈয়াম

**আমিনা খৈয়াম** (১৯৮০-এ জন্ম) জন্মসূত্রে বাংলাদেশী যুক্তরাজ্যের নৃত্যশিল্পী, করিওগ্র্যাফার ও নাচের শিক্ষক। তিনি নৃত্য ধারা কত্থক-এ দক্ষ ও অভিনয় আন্দোলনের সাথে জড়িত।

## প্রারম্ভিক জীবন
খৈয়াম বাংলাদেশের সিলেটে জন্মগ্রহণ করেন। তিনি মুসলিম পরিবার থেকে আগত ও সেখানে নাচ সচরাচর দেখা যায় না। তিনি সূরের অক্সটেড গ্রামে বেড়ে উঠেন ও অক্সটেড বিদ্যালয় থেকে প্রাথমিক শিক্ষা শেষ করেন।

তিনি কত্থক-এ প্রশিক্ষণের পূর্বে লন্ডনে আল্পনা সেনগুপ্তার সাথে প্রাথমিক নাচের অনুশীলন করতেন। এরপর ১৯৯৬ সালে ১৬ বছর বয়সে সুশ্মিতা ঘোষের কাছ থেকে ভারতীয় বিদ্যা ভবন শিক্ষা ট্রাস্টে তিন বছর কত্থক-এ প্রশিক্ষণ নেন।

## ব্যক্তিগত জীবন
খৈয়ামের একজন সন্তান রয়েছে যিনি ২০০১ সালে জন্মগ্রহণ করেন।

## আরও দেখুন
* ব্রিটিশ বাংলাদেশী

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৮০-এ জন্ম
বিষয়শ্রেণী:বাংলাদেশী নারী নৃত্যশিল্পী
বিষয়শ্রেণী:বাংলাদেশী মুসলিম
বিষয়শ্রেণী:ব্রিটিশ মুসলিম
বিষয়শ্রেণী:বাংলাদেশী নৃত্যশিল্পী
বিষয়শ্রেণী:ব্রিটিশ নারী নৃত্যশিল্পী
বিষয়শ্রেণী:ব্রিটিশ নৃত্য পরিচালক
বিষয়শ্রেণী:ভারতীয় ধ্রুপদী নৃত্যের শিক্ষক
বিষয়শ্রেণী:সিলেট বিভাগের ব্যক্তি
বিষয়শ্রেণী:বাংলাদেশী নৃত্য পরিচালক
বিষয়শ্রেণী:বাংলাদেশী নারী নৃত্য পরিচালক
বিষয়শ্রেণী:যুক্তরাজ্যে বাংলাদেশী অভিবাসী
নীলিমা খাতুন

**নীলিমা খাতুন** অসমের একজন কণ্ঠশিল্পী। তিনি অসমীয়া চলচ্চিত্র, বেতার কেন্দ্রের ও গ্রামোফোনে গান গাওয়ার সাথে মঞ্চে গানের অনুষ্ঠান পরিবেশন করেছেন। বিশ শতকের সত্তর, আশীর দশকে তার ছায়াছবি ও বেতারে গাওয়া বহু গান শ্রোতাদের মধ্যে প্রভূত জনপ্রিয়তা লাভ করেছিল। তিনি শিক্ষকতার বৃত্তি গ্রহণ করেন ও একজন কৃতি শিক্ষকরূপে 'রাজ্যিক শিক্ষক পুরস্কার' লাভ করেন।

## শৈশব ও কর্মজীবন
নীলিমা খাতুনের জন্ম হয় অসমএর কামরূপ জেলার রঙিয়াতে। তার আত্মীয় ছিলেন ভারতীয় রেলএর একজন কর্মচারী। খাতুন হাইস্কুলের শিক্ষা রঙিয়া হাই মাদ্রাসায় (পরে রঙিয়া মাদ্রাসা উচ্চতর মাধ্যমিক বিদ্যালয়ে) ও কলেজের শিক্ষা রঙিয়া মহাবিদ্যালয়ে গ্রহণ করেন। তারপর তিনি গুয়াহাটি বিশ্ববিদ্যালয় থেকে রাজনৈতিক বি়জ্ঞানে স্নাতকোত্তর ডিগ্রী নেন। ১৯৭৭এ তিনি গুয়াহাটির লাখটকীয়ার বাসিন্দা, বৃত্তিতে প্রকৌশলী  আফতাব হুসেইনের সাথে বিবাহ সূত্রে আবদ্ধ হন।

বিবাহের পর খাতুন শিক্ষকতার কাজ সামলান। তিনি গুয়াহাটির 'ভরলুমুখর কালিরাম মেধি ছোবালী হাইস্কুল' থেকে অধ্যক্ষা রূপে অবসর গ্রহণ করেন। অসম সরকারের ‘রাজ্যিক শিক্ষক পুরস্কার’ লাভ করা খাতুন একজন কৃতি শিক্ষক ছিলেন।

## সঙ্গীত জীবন
একটি সাক্ষাৎকারে কণ্ঠশিল্পী নীলিমা খাতুন ছোট থেকে একজন বেতার শিল্পী হওয়ার আশা পুষে রাখার কথা ব্যক্ত করেন। তার বাড়িতে একটি সঙ্গীতর পরিবেশে বিরাজ করছিল। তার সঙ্গীতের আদিগুরু তার মাতা, যিনি খাতুনকে দীপালী বরঠাকুরএর গানসমূহ শিখিয়েছিলেন । তার সঙ্গীতের গুরুদের অন্যতম ছিলেন সুবীর মুখার্জী, নিরোদ সরকার ও বীরেন ফুকন। ১৯৭০র থেকে তিনি আকাশবাণীর নিয়মিত কণ্ঠশিল্পী হয়ে পড়েন। তিনি ৫টি অসমীয়া ছায়াছবিতে কণ্ঠদান করেন। সেই চলচ্চিত্রসমূহ হ’ল- হৃদয়র প্রয়োজন, সোণতরা, পরিণাম, ওপজা সোণর মাটি ও তুমিয়ে মোর কল্পনার।

নীলিমা খাতুনের কয়েকটি জনপ্রিয় গানঃ
# নদী মাথো বয় কালৈকো নরয়, বাধা দি রাখিব কোনে
# চজিনা ফুলর পাহে পাহে
# মোর দুচকুলে’ চোবা ঘনে ঘনে
# তুমি আহিবা বুলি বারে বারে মই
# ক’র বাটরুবা চিনাকী যেন লাগিছে
# অ’ পখী ও নুশুনাবি
# জেতুকা পাতেরে দুহাত বোলালি
# মোর জীবনর মাধবী লতা
# টুন টুন টুনী চরাই।

## বহিঃসংযোগ
### তাঁর গান উপলব্ধ হওয়া কয়েকটি ওয়েবসাইট
* সুররে এনাজরী 
*মার্কিন কল্পতরু 
* গানা ডট কম
## তথ্যসূত্র

বিষয়শ্রেণী:আসামের ব্যক্তি
বিষয়শ্রেণী:অসমীয়া কণ্ঠশিল্পী
বিষয়শ্রেণী:জীবিত ব্যক্তি
নিনা হোসেন

**নিনা হোসেন** (জন্ম ১৫ ডিসেম্বর ১৯৭৩) ব্রিটিশ সাংবাদিক এবং আইটিএন চ্যানেলের আইটিএন দুপুরের সংবাদের প্রধান সংবাদ উপস্থাপিকা। তিনি **আইটিএন নিউজ লন্ডন** এর অন্যতম গুরুত্বপূর্ণ সংবাদ উপস্থাপিকা।

## পটভূমি
নিনা হোসেন  দক্ষিণ ইয়র্কশায়ারের  হাডারসফিল্ডে জন্মগ্রহণ করেন, তার পিতা একজন বাংলাদেশী এবং মা একজন ব্রিটিশ নাগরিক। তার পিতা ডক্টর তবারেক হোসেন (১৯৩৫–২০০২), বাংলাদেশে জন্মগ্রহণ করেন (তখন ভারতের অংশ ছিলো) এবং ১৯৬০-এ একজন ব্রিটিশে রূপান্তর হন (তখনও বাংলাদেশ পূর্ব পাকিস্তান ছিলো)। অ্যালকোহলের উপর তিনি ছিলেন একজন মনোরোগ বিশেষজ্ঞ, যিনি ১৯৭৩-এ শহরের মাঝে কিরক্লিস অ্যালকোহল সর্তকীকরন সেবা চালু করেন,এবং  দক্ষিণ ইর্য়কশায়ারের কর্নসান ফর মেন্টাল হেলথের প্রতিষ্ঠাতা এবং প্রেসিডেন্ট ছিলেন।  তারঁ পিতা নটিংহামের **পামেলা** নামের একজন ইংরেজ নার্সকে বিয়ে করেছিলেন। নিনা হোসেন উল্লেখ করেছেন তিনি কখনো বাংলাদেশ ভ্রমণ করেননি এবং তিনি বাংলায় কথা বলতে পারেন না। তিনি আরো উল্লেখ করেছেন তিনি এবং তার ছোট বোন রেজিনা মুসলিম।

## টেলিভিশন কর্মজীবন

ছোটকাল থেকেই নিনার সাংবাদিক হওয়ার স্বপ্ন ছিলো। দুরহাম বিশ্ববিদ্যালয় থেকে তিনি ডিগ্রী অর্জন করেছিলেন। ল্যাংঙ্কাশায়ার বিশ্ববিদ্যায়লের সাংবাদিকতা, মিডিয়া ও যোগাযোগ  বিভাগ হহতে স্নাতকোত্তর ডিগ্রী অর্জন করেন।

১৯৯৬-এ প্রশিক্ষণার্থী হিসেবে আইটিভির লুকএরাউন্ডে নির্বাচিত হন যেখানে তিনি একজন সংবাদ উপস্থাপিকা,প্রযোজক এবং রির্পোটার ছিলেন। ২০০০ সালে মেডিকেল  চ্যানেলে একজন উপস্থাপিকা ছিলেন। ২০০১-এ বিবিসি লন্ডনের বিবিসি লন্ডন নিউজ এর সংবাদ উপস্থাপিকা ও রিপোর্টার ছিলেন। মার্চ ২০০৪-এ অনুষ্ঠানটির প্রধান সঞ্চালক মনোনিত হন।

শিশুদের জন্য প্রতিযোগিতা **হার্ড স্পেল** সিজন ১ এর তিনি শব্দ উচ্চারক ছিলেন,পরবর্তীততে তিনি **স্টার স্পেল** এর ও সঞ্চালক ছিলেন যেটি মূলত ছিলো বিখ্যাত ব্যক্তিদের নিয়ে করা অনুষ্ঠান। যখন **স্টার স্পেল** পূর্ন সিরিজে রূপান্তর হল, তখন তিনি আইটিভিতে যোগদান করলেন তখন অনুষ্ঠানটি মিশাল হোসেন পরিচালনা করতেন এবং **হার্ড স্পেল** সিজন ২ ও তিনি পরিচালনা শুরু করেছিল।
২০০৪ এর নভেম্বরে তিনি **আইটিএন**  চ্যানেলে যোগ দিয়েছিলো আইটিভির আইটিভি ইভেনিং নিউজ এ সঞ্চালক হিসেবে যখন ম্যারি নাইটিঙ্গেল মাতৃত্বের ছুটি নিয়েছিলো। নাইটিঙ্গেলের পুনরায় যোগদানের ফলে নিনা আইটিভি দুপুরের খবর,আইটিভি বিকেলের খবর,আইটিভি দশটার খবর,আইটিভি সাপ্তাহিক বুলেটিন পরিচালনা করতেন।

২০১০-এ তিনি জিএমটিভির অতিথি উপস্থাপিকা ছিলেন।

জুন ২০১০-এ **কেটি দেরহেম** এর স্থলে লন্ডন টুনাইট এর সঞ্চালক ছিলেন ডোনাল ম্যাইনটাইরির পাশাপাশি। ২০১৬-এ বর্তমানে তিনি আইটিভি দুপুরের খবর ও লন্ডন টুনাইটের সঞ্চালক এবং আইটিভি বিকালের খবর,রাতের খবর,সাপ্তাহিক খবরের অনিয়মিত সঞ্চালিকা।

## পুরস্কার ও মনোনয়ন

জানুয়ারি ২০১৫-এ, মিডিয়ায় সেবার জন্য তিনি ব্রিটিশ মুসলিম এ্যাওয়ার্ড এ মনোনিত হন।

## তথ্যসূত্র

## বহিঃসংযোগ
*
*Nina Hossain at Knight Ayton Management 

বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:জীবিত ব্যক্তি
তৈয়বা বেগম লিপি

**তৈয়বা বেগম লিপি** (জন্ম ১৯৬৯) একজন বাংলাদেশী চিত্রশিল্পী ও বৃত্ত আর্টস ট্রাস্টের প্রতিষ্ঠাতা। ২০০৪ সালে ঢাকায় অনুষ্ঠিত এশিয়ান আর্ট বিনালেতে তিনি গ্র্যান্ড পুরস্কার লাভ করেন। এছাড়াও তিনি চিত্রকর্ম, প্রিন্ট, ইন্সটলেশন্স ও ভিডিওতে কাজ করেছেন। তার শির্পগুলো বিভিন্ন সময় গুরুত্বপূর্ণ অনুষ্ঠানগুলোতে প্রদর্শীত হয়েছে এরমধ্যে হলো, ২০১১ সালে ৫৪তম ভেনিস বিনালে ও ২০১২ সালের কলম্বো বিনালে। এছাড়াও তিনি ৫৪তম বিনালেতে বাংলাদেশ প্যাভিলিয়নের কমিশনার ছিলেন।

## প্রারম্ভিক জীবন ও শিক্ষা
লিপি গাইবান্ধা জেলায় জন্মগ্রহণ করেন ও ছোটবেলা থেকেই তার এসব করতেই ভালো লাগতো। তারা পিতামাতার ১২ সন্তানের মধ্যে তিনি ১১তম হওয়ায় তিনি তার ভাতিজা ও ভাতিজেদের জন্মগ্রহণ করা দেখেছেন। পরবর্তীতে তার কাজকর্মে গ্রামে ব্যবহার করা স্টেইনলেস ব্লেইডের বিষয়টি ফুটে উঠেছে।

## তথ্যসূত্র

বিষয়শ্রেণী:১৯৬৯-এ জন্ম
বিষয়শ্রেণী:বাংলাদেশী নারী চিত্রশিল্পী
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী নারী শিল্পী
বিষয়শ্রেণী:২১শ শতাব্দীর বাংলাদেশী শিল্পী
শাহিনা আলী

**শাহিনা আলী** (১০ই সেপ্টেম্বর ১৯৭৭ সালে জন্ম) একজন ইংরেজ রন্ধন শিল্পী, টেলিভিশন উপস্থাপিকা, পুষ্টিবিদ, ব্যবসায়ী নারী ও খাদ্য এবং রুপচর্চা নিয়ে লিখে থাকেন।

## প্রারম্ভিক জীবন
শাহিনা আলী লন্ডন সিটি ইউনিভার্সিটি থেকে অর্থনীতিতে স্নাতক ডিগ্রী লাভ করেন। এছাড়া তিনি ক্যাস বিজনেস স্কুল থেকে হিসাব বিজ্ঞানেও লেখাপড়া করেন। ডিগ্রী নেওয়ার পর তিনি বন্ড বাবস্থাপনা প্রতিষ্ঠানে ফান্ড ম্যানেজার হিসেবে কাজ করেন। এরপর তিনি চিকিৎসাবিদ্যায় আগ্রহী হয়ে উঠেন ও  ওসনসিয়া ইউনিভার্সিটি স্কুল অব মেডিসিনে অধ্যয়ন করেন।

## তথ্যসূত্র

## বহিঃসংযোগ
*
*
**[[দ্য হাফিংটন পোস্ট|দ্য হাফিংটন পোস্টে]]* শাহিনা আলী
*রন্ধনশিল্পী শাহিনা আলী , হাব-ইউকে
*গেটিং টু নো ইউ: শাহিনা আলী, *[[বিজনেস ম্যাটার্স]]*, ১৩ জানুয়ারি ২০১১

বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:ইংরেজ হিসাবরক্ষক
বিষয়শ্রেণী:ইংরেজ রন্ধনশিল্পী
বিষয়শ্রেণী:ব্রিটিশ পুষ্টিবিদ
বিষয়শ্রেণী:একবিংশ শতাব্দীর ব্রিটিশ লেখক
বিষয়শ্রেণী:একবিংশ শতাব্দীর লেখিকা
বিষয়শ্রেণী:লন্ডনের লেখক
বিষয়শ্রেণী:সিটি, ইউনিভার্সিটি অব লন্ডনের প্রাক্তন শিক্ষার্থী
বিষয়শ্রেণী:ক্যাস বিজনেস স্কুলের প্রাক্তন শিক্ষার্থী
বিষয়শ্রেণী:সোয়ানসি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ এশীয় লেখক
বিষয়শ্রেণী:স্ট্যানফোর্ড-লা-হোপের ব্যক্তিত্ব
হারউইগ কোগেলনিক

**হারউইগ কোগেলনিক** (ইংরেজি Herwig Kogelnik) একজন মার্কিন তড়িত্‌ প্রকৌশলী।

## জীবনী
কোগেলনিক ১৯৩২ সালের ২রা জুন অস্ট্রিয়ার গ্রাজে জন্মগ্রহণ করেন। তিনি ১৯৫৫ সালে ডিপ্লোমা ইঞ্জিনিয়ারিং ডিগ্রি অর্জন করেন। তিনি ১৯৫৮ সালে তড়িত প্রকৌশলে অর্জন করেন ডক্টর অব টেকনোলজি ডিগ্রি। তিনি ১৯৬০ সালে অক্সফোর্ড বিশ্ববিদ্যালয় থেকে পিএইচডি/ডিফিল ডিগ্রি অর্জন করেন। তিনি ১৯৬১ সালে মার্কিন যুক্তরাষ্ট্রের বেল ল্যাবরেটরিজ গবেষণাগারে যোগদান করেন। তিনি ১৯৭১ সালে ডিস্ট্রিবিউটেড-ফীডব্যাক লেজার উদ্ভাবন করেন। তিনি ৩৪টি / ৩৫টি / ৪৭টি  প্যাটেন্টের অধিকারী। তার প্রকাশনায় রয়েছে ৮৫টি / ১৩০টি  গবেষণাপত্র।

## পুরস্কার ও সম্মাননা
* Frederic Ives Medal, ১৯৮৪
* আইইইই ডেভিড সারনফ অ্যাওয়ার্ড ১৯৮৯
* আইইইই লেজারস অ্যান্ড ইলেক্ট্রো অপটিক্স সোসাইটি কোয়ান্টাম ইলেক্ট্রনিক্স অ্যাওয়ার্ড ১৯৯১. 
* আইইইই মেডেল অব অনার ২০০১
* মার্কনি প্রাইজ ২০০১ 
* ন্যাশনাল মেডেল অব টেকনোলজি অ্যান্ড ইনোভেশন ২০০৬

## তথ্যসূত্র

## বহিঃসংযোগ
* https://www.aip.org/history-programs/niels-bohr-library/oral-histories/31408

বিষয়শ্রেণী:১৯৩২-এ জন্ম
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:লেজার গবেষক
বিষয়শ্রেণী:জীবিত ব্যক্তি
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
অ্যামোস এডওয়ার্ড জোয়েল

**অ্যামোস এডওয়ার্ড জোয়েল** একজন মার্কিন তড়িৎ প্রকৌশলী।

## জীবনী
জোয়েল ১৯১৮ সালের ১২ মার্চ ফিলাডেলফিয়ায় জন্মগ্রহণ করেন। তিনি এমআইটি থেকে তড়িৎ প্রকৌশলে ১৯৪০ সালে বিএসসি এবং ১৯৪২ সালে এমএসসি ডিগ্রি অর্জন করেন। এখানে তিনি রকফেলার ডিফারেন্সিয়াল অ্যানালাইজারের উপর কাজ করেন। তিনি স্যামুয়েল হকস ক্যাল্ডওয়েল এর অধীনে ফাংশনাল ডিজাইন অব রিলেস অ্যান্ড সুইচ সার্কিটস এর উপর অভিসন্দর্ভ সম্পন্ন করেন। জোয়েল ১৯৪০ সালের জুলাই থেকে ১৯৮৩ সালের মার্চ পর্যন্ত বেল ল্যাবস এ কর্মরত ছিলেন। ১৯৮৩ সালের পর তিনি এটিঅ্যান্ডটিতে কনসাল্টেন্ট হিসেবে কাজ করেন। তিনি ৭০টি প্যাটেন্টের অধিকারী। 
 
## প্রকাশনা
* *Electronic Switching: Central Office Systems of the World* (IEEE Press, 1976)
* With Robert J. Chapuis (eds.): *100 Years of Telephone Switching (1878-1978: Part 1: Manual and Electromechanical Switching)*, Elsevier 1982. Part 2: *Electronics, Computers and Telephone Switching* (Elsevier, 1990).
* *A History of Engineering and Science in the Bell System: the Early Years, 1875-1925* (Bell Labs, 1985)
* *A History of Engineering and Science in the Bell System: Switching Technology, 1925-1975* (Bell Labs)
* *[[Asynchronous Transfer Mode]]* (IEEE Press, 1993)

## পুরস্কার ও সম্মাননা
* New Jersey state's outstanding patent (1972)
* আইইইই আলেক্সান্দার গ্রাহাম বেল মেডেলl (১৯৭৬)
* স্টুয়ার্ট ব্যালেন্টাইন মেডেল (১৯৮১)
* কিয়োটো প্রাইজ (১৯৮৯)
* New Jersey Inventor of the year (১৯৮৯)
* আইইইই মেডেল অব অনার (১৯৯২)
* ন্যাশনাল মেডেল অব টেকনোলজি অ্যান্ড ইনোভেশন (১৯৯৩)

## তথ্যসূত্র

বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:১৯১৮-এ জন্ম
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:২০০৮-এ মৃত্যু
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:ইহুদি মার্কিন বিজ্ঞানী
নারীদের রাজকীয় সেনা শাখা

**নারীদের রাজকীয় সেনা শাখা** (**ওমেন্স রয়্যাল আর্মি কোর** বা সংক্ষেপে **ডব্লিউআরএসি**, যেটাকে **র‍্যাক** উচ্চারণ করা হয়) ১৯৪৯ সাল থেকে ১৯৯২ সাল পর্যন্ত ব্রিটেনের নারী দ্বারা গঠিত একটি সেনা শাখা (ব্রিটিশ সেনাবাহিনীর) ছিল, তবে নারী ডাক্তার, নার্স এবং অন্যান্য সৈনিক (আলস্টার ডিফেন্স রেজিমেন্ট) এই শাখার সদস্য ছিলেন না। এই শাখার সদস্যদের কখনোই সম্মুখ সমরে নামানো হয়নি।

## ইতিহাস
'সেনাবাহিনী আদেশ ৬' এর বলে ১৯৪৯ সালের ফেব্রুয়ারি মাসের প্রথম দিনে এই শাখাটি গড়ে ওঠে 'সাহায্যকারী ভূখণ্ড সেবা' এর উত্তরসূরী হিসেবে যেটি ১৯৩৮ এ গঠিত হয়। নারীদের রাজকীয় সেনা শাখা যতদিন ছিল ততদিন এটার কাজ ছিল প্রশাসনিক এবং অন্যান্য সাহায্যকারী কাজ করা। ১৯৫২ সালের মার্চে সাবএ্যালটার্ন, অধস্তন কমান্ডার, ঊর্ধ্বতন কমান্ডার এবং নিয়ন্ত্রক এর পদমর্যাদাগুলোকে ব্রিটিশ সেনাবাহিনীর প্রকৃত পদবীর মত করে ফেলা হয়।

১৯৭৪ সালে এই সেনা শাখার দুইজন সৈনিক 'গিল্ডফোর্ড পানশালা বোমা হামলা'-এ নিহত হয়।

এই শাখার যেসব কর্মকর্তাদের ১৯৯০ সালে ব্রিটিশ সেনাবাহিনীর অন্যান্য শাখায় নিয়োগ দেওয়া হয়েছিল তাদের ঐসকল শাখাতেই রেখে দেওয়া হয় এবং ১৯৯২ এর এপ্রিলে রাজকীয় নারী সেনা শাখা ভেঙ্গে দিয়ে এর সেনা ও কর্মকর্তাদের মূলধারার সেনাবাহিনীতে ঢুকানো হয়। যারা 'রাজকীয় সেনা বেতন শাখা', 'রাজকীয় সামরিক পুলিশ শাখা', 'সামরিক প্রোভোস্ট স্টাফ শাখা', 'রাজকীয় সেনা শিক্ষা শাখা', 'সেনা আইন শাখা'তে ছিলেন এবং 'রাজকীয় সেনা অর্ডন্যান্স শাখা' এর স্টাফ করণিক যারা ছিলেন তাদেরকে নবগঠিত 'এ্যাডজুট্যান্ট জেনারেলের শাখা'য় পাঠিয়ে দেওয়া হয়। নারীদের রাজকীয় সেনা শাখা পরিচালকের পোস্ট যেটি ছিল একজন ব্রিগেডিয়ার পদবীর কর্মকর্তার, উঠিয়ে দেওয়া হয়।

## ঊর্ধ্বতন পোস্ট
এই শাখার কর্মকর্তাদের সর্বোচ্চ পদবী ছিল ব্রিগেডিয়ার, যেটি এই শাখার পরিচালকের পদবী ছিল।

## সঙ্গীত বিভাগ
এই শাখার সঙ্গীত বিভাগ পুরোপুরি নারীদের দ্বারা পরিচালিত ছিল।

## তথ্যসূত্র

বিষয়শ্রেণী:ব্রিটেন
বিষয়শ্রেণী:যুক্তরাজ্য
বিষয়শ্রেণী:নারী
বিষয়শ্রেণী:বাহিনী
বিষয়শ্রেণী:যুক্তরাজ্য ভিত্তিক নারী সংগঠন
জংলি ঝুমকো

**জংলি ঝুমকো** হল ঝোপ-ঝাড় ও বনে জঙ্গলে বেড়ে ওঠা এক ধরনের লতা জাতীয় ফুল গাছ বিশেষ। এটি আরোহী লতা। আকর্ষীর মাধ্যমে কোনো ধারককে আঁকড়ে ধরে বেয়ে ওঠে। এ লতার বৈজ্ঞানিক নাম Passiflora foetida এবং ইংরেজি নাম Wild Passion Flower। এটি Passifloraceae পরিবারের অন্তর্ভুক্ত।

## আবাসস্থল
বাংলাদেশ, মিয়ানমার, শ্রীলঙ্কা, চীন, মাদাগাস্কার ও উত্তর অস্ট্রেলিয়ায় এ লতার বিস্তৃতি রয়েছে। তবে অনুমান করা হয়, এর আদি আবাস দক্ষিণ আমেরিকা, যা পরবর্তীকালে উষ্ণমণ্ডলীয় এলাকায় ছড়িয়ে পড়েছে।

## ফুল
জংলি ঝুমকো প্রজাতিটির ফুলের রং দুই ধরনের হয়। সাদা ও বেগুনি। তবে সাদা রঙা ফুল সহজে দেখা যায় না। বেগুনি রংটিই বেশি দেখা যায়। এ ফুল সুগন্ধি নয়, তবে দেখতে আকর্ষণীয়। বৃতি পাঁচটি, দল পাঁচটি এবং বৃতি নল থেকে কিছুটা খাটো। ফুল ফোটার সময় মে থেকে ডিসেম্বর পর্যন্ত।

## পাতা
পাতা একান্তর ও দুই খাঁজ বিশিষ্ট।

## ফল
ফল বহুবীজী। ফল পাকলে কমলা লাল বর্ণ ধারণ করে। পাকা ফল খাওয়া যায়। স্বাদে মিষ্টি ও রসাল। কিন্তু কাঁচা ফল বিষাক্ত। তাই ভক্ষণযোগ্য নয়।

## ব্যবহার
পৃথিবীর বিভিন্ন দেশে বেড়া দিতে এবং বাড়ির চারপাশের উন্মুক্ত স্থান ঢাকার জন্য এ লতা লাগানো হয়।

## বংশবিস্তার
বীজ দ্বারা বংশবৃদ্ধি ঘটে। পানি জমে থাকে না এ রকম রোদ-ছায়াময় জায়গায় এ লতা ভালো জন্মে।

## বাংলাদেশে এর বর্তমান অবস্থা
বাংলাদেশের পাহাড়ি বন থেকে আবাসস্থল ধ্বংসের ফলে এবং অতিরিক্ত গাছ কাটার কারণে লতাটি দিন দিন কমে যাচ্ছে। এ বুনো ফুলটি অবহেলিত ও অরক্ষিতও বটে। পাহাড়ি এলাকায় বন বিনাশ, আবাসস্থল ধ্বংস, নগরায়ণ, প্রাকৃতিক জমি কৃষিতে রূপান্তর এবং জলাশয়ের সংকোচনের ফলে বুনো ফুলের এ প্রজাতিটি হারিয়ে যাচ্ছে।

## তথ্যসূত্র

## বহিঃসংযোগ

* Floridata.com: ''Passiflora incarnata''
* ''Passiflora incarnata'': information and pictures
* University of Florida Extension
* USDA plant profile for purple passionflower includes photographs of flowers and fruits.

বিষয়শ্রেণী:বাংলাদেশের ফুল
বিষয়শ্রেণী:পূর্ব মার্কিন যুক্তরাষ্ট্রের উদ্ভিদ
বিষয়শ্রেণী:ফ্লোরিডার উদ্ভিদ
বিষয়শ্রেণী:মার্কিন যুক্তরাষ্ট্রের উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
আন্তর্জাতিক গণহত্যা স্মরণ ও প্রতিরোধ দিবস

**আন্তর্জাতিক গণহত্যা স্মরণ ও প্রতিরোধ দিবস** প্রতিবছর ৯ ডিসেম্বর পালিত হয়। ২০১৫ সালের ১১ সেপ্টেম্বর জাতিসংঘ এ দিনটিকে আন্তর্জাতিক গণহত্যা স্মরণ ও প্রতিরোধ দিবস হিসাবে ঘোষণা করে ৷

১৯৪৯ সালের ৯ই ডিসেম্বরে প্রথমবারের মত জাতিসংঘে গণহত্যা প্রতিরোধ ও এ সংক্রান্ত শাস্তি বিষয়ক প্রথাটি (convention) গৃহীত হয়। 

এই দিবসের মূল লক্ষ্য হল গণহত্যা বিষয়ক প্রথাটির ব্যাপারে সচেতনতা সৃষ্টি করা এবং গণহত্যায় মৃত ব্যক্তিদের স্মরণ ও সম্মান করা। এটি জাতিসংঘের প্রতিটি সদস্য রাষ্ট্রকে এ-ও স্মরণ করিয়ে দেয় যে তাদের নিজ জনগণকে গণহত্যার হাত থেকে বাঁচানোর জন্য দায়িত্ব আছে। গণহত্যার উস্কানি বন্ধ করা ও গণহত্যা ঘটলে তা প্রতিরোধ করা এই দায়িত্বের মধ্যে পড়ে। 

## তথ্যসূত্র

বিষয়শ্রেণী:জাতিসংঘের দিবস
বিষয়শ্রেণী:ডিসেম্বর উদ্‌যাপন
সাবিলা নূর

**সাবিলা নূর** (জন্ম ২৭ মে ১৯৯৫) একজন বাংলাদেশী মডেল এবং টেলিভিশন অভিনেত্রী। মডেলিংয়ের মাধ্যমে তার মিডিয়া জগতে আগমন ঘটে। টেলিভিশন বিজ্ঞাপনে মডেল হিসেবে কাজ করার পর তিনি কয়েকটি খণ্ড নাটকে অভিনয় করেন। সাবিলার প্রথম অভিনীত নাটক ইউ টার্ন।

## প্রাথমিক জীবন
সাবিলা চট্টগ্রাম জেলায় জন্মগ্রহণ করেন। শৈশব থেকেই নাচের প্রতি আসক্তি ছিল। সাবিলা বুলবুল ললিতকলা একাডেমি থেকে নাচ শিখে পদ্ম কুঁড়ি চ্যাম্পিয়ন হয়েছিলেন, যখন তিনি প্রথম শ্রেণির ছাত্রী ছিলেন। বর্তমানে তিনি আমেরিকান ইন্টারন্যাশনাল ইউনিভার্সিটি-বাংলাদেশ থেকে ৩.৯৮ সিজিপিএ নিয়ে ইংরেজিতে অনার্স সম্পন্ন করছেন।

## কর্মজীবন
সাবিলা ২০১৪ সাল থেকে মডেলিংয়ের মাধ্যমে অভিনয় জগতে প্রবেশ করেন। তার জনপ্রিয় বিজ্ঞাপনগুলোর মাঝে রয়েছে গ্রামীণ ফোন, নেস্কেফে, প্রাণ ফিট ইত্যাদি। সাবিলা অনেক জনপ্রিয় টেলিফিল্ম, নাটক, মডেলিং এবং বিজ্ঞাপনে কাজ করেছেন তারমধ্যে বেশ কিছু নাটকে অভিনয় করে জনপ্রিয়তা অর্জন করেন।

## চলচ্চিত্রের তালিকা

## টেলিভিশন নাটক

## পুরস্কার ও মনোনয়ন

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মডেল
বিষয়শ্রেণী:বাংলাদেশী অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:নর্থ সাউথ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:আমেরিকান ইন্টারন্যাশনাল ইউনিভার্সিটি-বাংলাদেশের প্রাক্তন শিক্ষার্থী
সিতওয়ে

**সিতওয়ে** (ঐতিহাসিক নাম: আকিয়াব) দক্ষিণ-পূর্ব এশিয়ার রাষ্ট্র মিয়ানমারের পশ্চিমভাগে অবস্থিত আরাকান অঞ্চলের রাখাইন রাজ্যের রাজধানী ও একটি বন্দর নগরী। এটি কালাদান নদীর মোহনায় বঙ্গোপসাগরের উপকূলে অবস্থিত। ২০০৬ সালে শহটিতে ১ লক্ষ ৮১ হাজার অধিবাসী বসবাস করত। ব্রিটিশ ঔপনিবেশিক শাসনামলে এটি বেঙ্গল প্রেসিডেন্সির আকিয়াব জেলার প্রধান শহর ছিল এবং তখন এটিকে *আকিয়াব* নামে ডাকা হত। 

## নামকরণ
বর্মী "সিতওয়ে" শব্দটি এসেছে রাখাইন শব্দ "সেইতে ত্বয়ে" থেকে যার অর্থ **যুদ্ধের ময়দান**। বর্মার রাজা বোদাওপায়া ১৭৮৪ সালে ম্রাউক ইউ রাজ্য আক্রমণ করে। রাখাইন প্রতিরোধ যোদ্ধারা কালাদান নদীর তীরে বর্মী বাহিনীকে বাধা দেয়। জলে স্থলে যুদ্ধ চলতে থাকে। শেষপর্যন্ত ম্রাউক ইউ বাহিনী পরাজিত হয়। যুদ্ধ সংঘটনের স্থানটি রাখাইনদের কাছে সিত ত্বয়ে নামে পরিচিতি লাভ করে এবং কালক্রমে বর্মীদের কাছে এটা সিতওয়ে হয়ে ওঠে। 

১৮২৫ সালে প্রথম ইংরেজ-বার্মিজ যুদ্ধে ব্রিটিশ বাহিনী সিতওয়েতে অবতরণ করে এবং তাদের সৈন্যদেরকে প্রাচীন প্যাগোডাতে থাকার ব্যবস্থা করে। আখিয়াব দাও নামের প্যাগোডাটি আজো টিকে আছে।

## জনগোষ্ঠী
সিতওয়ে নগরীতে বসবাস কারী জনগোষ্ঠীর প্রধান অংশ রাখাইন জাতি। এছাড়া কিছু বর্মী লোক বসবাস করে। এখানকার প্রধান ধর্ম গুলোর মধ্যে থেরবাদী বৌদ্ধধর্ম,  হিন্দু ধর্ম এবং প্রকৃতিপূজা।  এখানকার রোহিঙ্গা জনগোষ্ঠীর ধর্ম ছিল ইসলাম। রোহিঙ্গা জনগোষ্ঠীর বসবাসের এলাকাকে বলা হতো অং মিংগালা। ২০১২ সালের অক্টোবর মাসের দাঙ্গার পর সিতওয়ের রোহিঙ্গাদের তাড়িয়ে দেওয়া হয়।

মিয়ানমারের জাতীয় আদমশুমারিতে রোহিঙ্গাদের নিবন্ধিত হওয়ার অধিকার নেই। মিয়ানমার সরকার এই ক্ষুদ্র নৃগোষ্ঠীকে রোহিঙ্গা নামে সম্বোধনে অস্বীকৃতি জানায়। তাই দেশটির অভ্যন্তরে ঠিক কত জন রোহিঙ্গা বাস করে বা করত তার সংখ্যা নিরূপণ করা সম্ভব নয়।

## চিত্রশালা

File:Shwe Zedi, Sittwe, Myanmar.jpg|শয়ে যেদি মঠ 
Image:Sittwe, Burma.JPG|প্রধান সড়ক
Image:Sittwe, foreshore.JPG|অগ্রতট
Image:Sittwe, new clock tower.JPG|নতুন ঘড়িঘর


## তথ্যসূত্র

বিষয়শ্রেণী:মিয়ানমারের শহর
বিষয়শ্রেণী:ভারত মহাসাগরের বন্দর শহর ও নগর
বিষয়শ্রেণী:বঙ্গোপসাগর
বিষয়শ্রেণী:রাখাইন রাজ্যের জনবহুল স্থান
শেষ আলিঙ্গন

**শেষ আলিঙ্গন** হল এপ্রিল ২০১৩ সালের  সাভার উপজেলায় আট তলা রানা প্লাজা ভবন ধসের ধ্বংসস্তুপের মধ্যে দুই জনের আলিঙ্গনের মাধ্যমে মৃত্যুবরণের একটি আলোকচিত্র। আলোকচিত্রটি ফ্রিল্যান্সার ফটোগ্রাফার তাসলিমা আখতার তোলেন। আখতার এই চিত্রটির জন্য ওয়ার্ল্ড প্রেস ফটো র তৃতীয় পুরস্কার, 'স্পট নিউজ ক্যাটাগরি' (একক) পুরস্কার পান। এটি  টাইম ম্যাগাজিনের "শীর্ষ ১০ চিত্র সমূহ ২০১৩ "-এর মধ্যে স্থান পায়।

আখতার মহিলা সংগঠন *বিপ্লবী নারী সংহতির* একজন সদস্য এবং গণসংহতি আন্দোলন-এর রাজনৈতিক পরিষদের একজন সদস্য। এছড়াও তিনি গার্মেন্টস শ্রমিক সংগঠন (গার্মেন্টকর্মী ইউনিয়ন) এর একজন সমন্বয়ক। সেইসাথে, তিনি পাঠশালায় শিক্ষকতা করছেন।

## তথ্যসূত্র

বিষয়শ্রেণী:রঙিন আলোকচিত্র
বিষয়শ্রেণী:বাংলাদেশের আলোকচিত্র
বিষয়শ্রেণী:২০১৩-এর সৃষ্টিকর্ম
বিষয়শ্রেণী:২০১৩-এ বাংলাদেশ
লেমিয়ো নদী

**লেমিয়ো নদী** (), লে ম্রো নামেও পরিচিত, মায়ানমারের মধ্য দিয়ে প্রবাহিত একটি নদী যা বংগোপসাগরে এসে পতিত হয়েছে।

## বর্ণনা
নদীটি প্রাচীন আরাকান রাজ্য ম্রাউক ইউ শহরের পাশ দিয়ে প্রবাহিত হয়। এটি বর্তমানে রাখাইন রাজ্যের সিত্বে তে অবস্থিত। রাখাইন ভাষায় লে ম্রো অর্থ চার শহর। এর দ্বারা বোঝানো হয় যে এই নদীর দুই তীরে চার প্রাচীন রাখাইন শহর গড়ে উঠেছিলো।

নদীটি  লম্বা এবং চীন রাজ্য এর মিনদাত জেলার মাতুপি শহর থেকে শুরু হয়েছে। নদীটি রাখাইন রাজ্যের সিত্বে জেলার ম্রাউক ইউ, মিনবায়া এবং পাউক্টাও শহরের মধ্য দিয়ে প্রবাহিত হয়েছে। সিত্বে থেকে পাউক্তাও পর্যন্ত নদীটি  লম্বা এবং সিত্বে থেকে মিনবায়া পর্যন্ত  লম্বা।

নদীটিতে লেম্রো ৬০০ মেগাওয়াট এবং লেম্রো ২ - ৯০ মেগাওয়াটের দুটি জলবিদ্যুৎ প্রকল্প চালু আছে।

## তথ্যসূত্র

বিষয়শ্রেণী:নদী
বিষয়শ্রেণী:মিয়ানমারের নদী
বিষয়শ্রেণী:বঙ্গোপসাগর
বিষয়শ্রেণী:রাখাইন রাজ্য
গেশম দ্বীপ

**গেশম দ্বীপ** ( ; **ক্বেশম দ্বীপ** নামেও লেখা হয়) ইরানের একটি দ্বীপ। দ্বীপটি পারস্য উপসাগরের হরমুজ প্রণালীতে অবস্থিত। ইরানের মূল ভূখণ্ড থেকে এটি খুরান বা ক্ল্যারেন্স প্রণালীর দ্বারা বিচ্ছিন্ন। মূল ভূখণ্ডে এটি উপকূলীয় বন্দর শহর বন্দর আব্বাসের সাথে সংযুক্ত।

## ভূ-প্রকৃতি
দ্বীপটির আয়তন দেড় হাজার বর্গ কিলোমিটারেরও বেশি। এই দ্বীপের প্রস্তরময় উপকূল প্রায় দুইশ দুই কিলোমিটার দীর্ঘ। গেশম দ্বীপের আয়তন সিঙ্গাপুর বা বাহরাইনের তুলনায় আড়াইগুণ বড়। দৈর্ঘে ১২০ কিলোমিটার আর প্রস্থে স্থানবিশেষে ১০ থেকে পঁয়ত্রিশ কিলোমিটার। এই দ্বীপে বেশ কয়েটি টিলাও আছে। তবে এসব টিলার উচ্চতা বেশি নয়। সবচেয়ে উচুঁ টিলাটির উচ্চতা হলো সাড়ে তিনশ' মিটার।গেশম দ্বীপটি ইরান এর মূল ভূমি ভাগ থেকে একটি জল ভাগ বা প্রণালী দ্বারা বিচ্ছিন্ন রয়েছে।দ্বীপটি পাথুরে ভূমি ভাগ নিয়ে গঠিত।

## জনসংখ্যা
এখানে প্রায় এক লক্ষ ১৮ হাজার মানুষ বসবাস করে। এদের সবাই মুসলমান। এরা ফার্সি ভাষার পাশাপাশি তাদের আঞ্চলিক ভাষাতেও কথা বলে।

## অর্থনীতি
১৯৮৯ খ্রিস্টাব্দে ইরান-এর গেশম দ্বীপ  মুক্ত বন্দর হিসেবে পরিচিতি লাভ করে। ১৯৯০ সালে প্রথম এই বন্দরকে কাস্টমস বা শুল্কের আওতায় নিয়ে আসা হয়। তবে ঐ বছরই পুনরায় গেশমকে মুক্ত বাণিজ্য বন্দর হিসেবে ঘোষণা করা হয়। কারণ এই বন্দরটি এখন ওমান সাগর এবং পারস্য উপসাগরীয় অঞ্চলের সবচে ব্যস্ত একটি বাণিজ্য বন্দর। এই বন্দরকে কেন্দ্র করে *গেশম দ্বীপ*এ ব্যবসা-বাণিজ্যের প্রসার ঘটে।গেশমে ব্যবসা বাণিজ্য প্রাধানত বন্দর ভিত্তিক।এই বন্দর দ্বারা সহজেই খনিজ তেল ও শিল্পের কাঁচা মাল পাওয়া যায়।এই দ্বীপে পেট্রো ক্যামিকাল শিল্প গড়ে উঠেছে।এখানে সহজেই কম মজুরিতে শ্রমিক পাওয়া যায়।

## তথ্যসূত্র

বিষয়শ্রেণী:ইরান
বিষয়শ্রেণী:বিশেষ অর্থনৈতিক অঞ্চল
বিষয়শ্রেণী:ইরানের দ্বীপ
বিষয়শ্রেণী:পারস্য উপসাগর
বিষয়শ্রেণী:সাবেক পর্তুগিজ উপনিবেশ
সিঙ্গাপুর বন্দর

**সিঙ্গাপুর বন্দর** হল *[[দক্ষিণ পূর্ব এশিয়া]]*  এর মধ্যে বৃহত্তম ও ব্যস্ততম বন্দর।এটি সিঙ্গাপুর-এ অবস্থিত।এই বন্দরে একটি বড় কন্টেইনার টার্মিনাল রয়েছে।সিঙ্গাপুর স্বাধীন দেশ হিসাবে আত্মপ্রকাশ করার পড় সিঙ্গাপুর বন্দরটি দ্রত বিকশিত হতে থাকে।এটি বর্তমানে বন্দরটি ৩২.২ মিলিয়ন কন্টেইনার পরিবহন করেছে।

## তথ্যসূত্র

বিষয়শ্রেণী:সিঙ্গাপুর
কিটন জেনিংস

**কিটন কেন্ট জেনিংস** (; জন্ম ১৯ জুন, ১৯৯২) ট্রান্সভাল প্রদেশের জোহানসবার্গে জন্মগ্রহণকারী ও দক্ষিণ আফ্রিকান বংশোদ্ভূত বিশিষ্ট ইংরেজ ক্রিকেটার। আন্তর্জাতিক ক্রিকেটে ইংল্যান্ডের প্রতিনিধিত্ব করছেন। প্রথম-শ্রেণীর ইংরেজ কাউন্টি ক্রিকেটে ডারহামের পক্ষে খেলছেন। দীর্ঘ  উচ্চতার অধিকারী **কিটন জেনিংস** মূলতঃ বামহাতি উদ্বোধনী ব্যাটসম্যান। এছাড়াও ডানহাতে ফাস্ট-মিডিয়াম বোলিং করে থাকেন তিনি।

## প্রারম্ভিক জীবন
সান্ডারল্যান্ডে তার মা জন্মগ্রহণ করেন। ঐ সুবাদে তিনি ব্রিটিশ নাগরিকত্বের অধিকারী। অন্যদিকে তার বাবা রে জেনিংস দক্ষিণ আফ্রিকায় ১৯৭৩-৭৪ থেকে ১৯৯২-৯৩ সময়কালে প্রথম-শ্রেণীর ক্রিকেটে অংশ নিয়েছিলেন যার অধিকাংশই দক্ষিণ আফ্রিকায় বর্ণবৈষম্যবাদ চলাকালে খেলেছিলেন। পরিবারের অন্যান্য সদস্যের মধ্যে জেনিংসের কাকা কেনেথ জেনিংস ও জ্যেষ্ঠ ভ্রাতা ডিলন জেনিংস দক্ষিণ আফ্রিকায় খেলেছেন।

২০১১ মৌসুমে ডারহামে সময় কাটান। এসময়ে একাডেমি দল ও দ্বিতীয় একাদশে খেলেন। ডিসেম্বর, ২০১১ সালে গটেংয়ের সদস্যরূপে ফ্রি স্টেটের বিপক্ষে প্রথম-শ্রেণীর ক্রিকেটে অভিষেক ঘটে তার। এছাড়াও দক্ষিণ আফ্রিকার অনূর্ধ্ব-১৯ দলের সদস্য ছিলেন ও দলের অধিনায়ক হিসেবে ২০১১ সালে ইংল্যান্ড সফর করেন।

## ইংল্যান্ডে বসবাস
দক্ষিণ আফ্রিকার পক্ষে খেলার সুযোগ থাকলেও আন্তর্জাতিক ক্রিকেটে ইংল্যান্ড দলকেই বেছে নেন। মার্চ, ২০১২ সালে গটেংয়ের পক্ষে সর্বশেষ খেলায় অংশ নেন। ২ এপ্রিল, ২০১২ তারিখে স্থায়ীভাবে যুক্তরাজ্যে চলে আসেন। এরফলে চার বছর বসবাস করে ইংল্যান্ড দলে এপ্রিল, ২০১৬ সালে খেলার সুযোগ পাবেন। ২০১২ সালে ডারহামের পক্ষে দ্বিতীয় একাদশে খেলতে থাকেন। আগস্ট, ২০১২ সালে সারের বিপক্ষে প্রথম-শ্রেণীর ক্রিকেটে অভিষেক ঘটে তার।

## টেস্ট ক্রিকেট
নভেম্বর, ২০১৬ সালে জেনিংসকে ইংল্যান্ডের টেস্ট দলে অন্তর্ভুক্ত করা হয়। স্বাগতিক ভারতের বিপক্ষে সিরিজের শেষ দুই টেস্টে আঘাতপ্রাপ্ত হাসিব হামিদের স্থলাভিষিক্ত হন তিনি। ৮ ডিসেম্বর, ২০১৬ তারিখে ১০১তম ব্যক্তি হিসেবে অভিষেক টেস্টে সেঞ্চুরি করার কৃতিত্ব অর্জন করেন। ভারতের বিপক্ষে তার এই ১১২ রান যে-কোন উদ্বোধনী ব্যাটসম্যানের সর্বোচ্চ সংগ্রহরূপে বিবেচিত।

## টেস্ট শতকসমূহ

## তথ্যসূত্র

## আরও দেখুন
* ব্যারি ম্যাকার্থি
* গ্রাহাম অনিয়ন্স
* টেস্ট ক্রিকেট অভিষেকে সেঞ্চুরির তালিকা

## বহিঃসংযোগ
* 
* 

বিষয়শ্রেণী:ইংরেজ ক্রিকেটার
বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:ডারহামের ক্রিকেটার
বিষয়শ্রেণী:জোহানেসবার্গ থেকে আগত ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:২১শ শতাব্দীর ইংরেজ ক্রিকেটার
বিষয়শ্রেণী:দক্ষিণ আফ্রিকান বংশোদ্ভূত ইংরেজ
বিষয়শ্রেণী:পার্থ স্কর্চার্সের ক্রিকেটার
বিষয়শ্রেণী:ল্যাঙ্কাশায়ার ক্রিকেট অধিনায়ক
বিশ্ব খাদ্য কর্মসূচি

**বিশ্ব খাদ্য কর্মসূচি**  জাতিসংঘের খাদ্য সহায়তা সংক্রান্ত শাখা। এটি ক্ষুধা ও খাদ্য নিরাপত্তার সাথে জড়িত বিশ্বের বৃহত্তম সংস্থা। বিশ্ব খাদ্য কর্মসূচির নিজস্ব তথ্যমতে সংস্থাটি প্রতি বছর ৭৫টি দেশে ৮ কোটি লোককে খাদ্য সহায়তা দান করে। সংস্থাটির সদর দপ্তর রোমে অবস্থিত। সারা বিশ্বে এর ৮০টিরও বেশি শাখা আছে। এগুলির মাধ্যমে বিশ্ব খাদ্য কর্মসূচি এমন সব মানুষকে সাহায্য করে যারা নিজেদের জন্য এবং পরিবারের জন্য যথেষ্ট পরিমাণ খাবার উৎপাদন কিংবা আহরণ করতে অক্ষম। সংস্থাটি জাতিসংঘ উন্নয়ন গ্রুপের নির্বাহী কমিটির সদস্য।

## স্বীকৃতি ও পুরস্কার
বিশ্ব খাদ্য কর্মসূচি ২০২০ সালে নোবেল পুরস্কার লাভ করে।
## পাদটীকা

## তথ্যসূত্র

বিষয়শ্রেণী:ক্ষুধা নিরসন সংস্থা
বিষয়শ্রেণী:জাতিসংঘ
বিষয়শ্রেণী:নোবেল শান্তি পুরস্কার বিজয়ী সংস্থা
বিষয়শ্রেণী:জাতিসংঘ উন্নয়ন গ্রুপ
বিষয়শ্রেণী:সমাজে কৃষি
ঢাকা লিট ফেস্ট

thumb|250px|ঢাকা লিট ফেস্ট ২০১৮-এর উদ্বোধন
**ঢাকা লিট ফেস্ট** (বাংলা অর্থ *ঢাকা সাহিত্য উৎসব*) একটি সাহিত্য উৎসব যা প্রতিবছর বাংলাদেশের রাজধানী ঢাকা শহরে অনুষ্ঠিত হয়। এটি বাংলা একাডেমী প্রাঙ্গনে অনুষ্ঠিত হয়। ব্রিটিশ নাগরিক আহসান আকবর, কাজী আনিস আহমেদ ও সাদাফ সায্ পরিচালিত এই উৎসবের আয়োজক সংস্থা যাত্রিক। উৎসবটি মূলত ইংরেজি ভাষায় আয়োজন করা হয়।

## ইতিহাস
ব্রিটিশ কাউন্সিল ঢাকার সহায়তায় ২০১১ খ্রিষ্টাব্দে এই সাহিত্য উৎসব প্রথম আয়োজন করা হয়। একটি ব্রিটিশ সাহিত্য উৎসবের অনুসরণে তখন এর নাম ছিল *হে লিটের‌্যারি ফেস্টিভ্যাল* (হে সাহিত্য উৎসব)। সমালোচনার মুখে ২০১৫ খ্রিষ্টাব্দে এর নাম পরিবর্তন করে *ঢাকা লিট ফেস্ট* নির্ধারণ করা হয়। এই উৎসবের প্রধান তিনজন পরিচালক হলেন কাজী আনিস আহমেদ, সাদাফ সায্ ও আহসান আকবর।

## সমালোচনা
বাংলাকে দূরে ঠেলে ইংরেজিকে প্রাধান্য দেওয়াসহ বিভিন্ন অভিযোগে ২০১১ সাল থেকে প্রতি বছর ঢাকা লিট ফেস্টের সমালোচনা হয়। সমালোচকদের মতে, “এটি একটি নব্য-উপনিবেশবাদী প্রচেষ্টা, ব্যক্তিস্বার্থ ও গোষ্ঠীস্বার্থ রক্ষা করতে জাতীয়স্বার্থ জলাঞ্জলি দিয়ে বাংলাদেশের বুকে তারা উত্তর-ঔপনিবেশিক প্রভাব বইয়ে দিতে চায়।” সাংবাদিক ও কলাম লেখক গোলাম কিবরিয়া পিনুর মতে, “এ আয়োজন বিভিন্ন কারণে বাংলা একাডেমির আদর্শ-নীতি-উদেশ্যের সাথে সাংঘর্ষিক। বর্তমানে বাংলা ভাষা ও বাংলাদেশের সংস্কৃতি বিছু উচ্চবিত্ত-বিশেষ শ্রেণি ও দেশি-বিদেশি সংস্থা দ্বারা অবহেলিত- অপমানিত ও বাধাগ্রস্ত হচ্ছে প্রতিনিয়ত, সেই পরিস্থিতিতে এই আয়োজনে বাংলা একাডেমিরর প্রতি বাংলা ভাষাভাষী লেখক-সংস্কৃতি কর্মী ও মানুষের যে আস্থা বা ইমেজ রয়েছে, সূক্ষ্ণভাবে তাতে ধস নেমেছে!”

## তথ্যসূত্র

## বহিঃসংযোগ
* ঢাকা লিটের‌্যারি ফেস্টিভ্যাল-এর নিজস্ব তথ্যতীর্থ

বিষয়শ্রেণী:২০১১-এ বাংলাদেশে প্রতিষ্ঠিত
বিষয়শ্রেণী:ঢাকার সাংস্কৃতিক উৎসব
লুৎফর রহমান (দ্ব্যর্থতা নিরসন)

** লুৎফর রহমান ** () একটি পুরুষ নাম যার অর্থ *পরম করুণাময়ের দান/দয়া*।

**লুৎফর রহমান** দ্বারা উইকিপিডিয়ায়  থাকা নিবন্ধ নিচের যে কাউকে বোঝানো যেতে পারেঃ-
*লুৎফর রহমান (মুসলিম পণ্ডিত) - বাংলাদেশের একজন প্রখ্যাত আলেম, জনপ্রিয় ইসলামিক বক্তা ও গবেষক।
*লুৎফর রহমান (রাজনীতিবিদ) – গাইবান্ধা জেলা বাংলাদেশ আওয়ামী লীগের রাজনীতিবিদ ও গাইবান্ধা-২ আসনের সাবেক সাংসদ। 
* লুৎফর রহমান চৌধুরী, গাইবান্ধা জেলার একজন রাজনীতিবিদ ও গাইবান্ধা-৪ আসনের সাবেক সাংসদ। 
*লুৎফর রহমান রিটন, বাংলাদেশের একজন ছড়াকার।
*মোহাম্মদ লুৎফর রহমান, ছিলেন একজন বাঙালি সাহিত্যিক, সম্পাদক ও সমাজকর্মী। তিনি 'ডাক্তার মোহাম্মদ লুৎফর রহমান' হিসেবে পরিচিত ছিলেন।

## আরও দেখুন

*লুৎফুর রহমান, যুক্তরাজ্যের লন্ডনের একজন স্থানীয় রাজনীতিবিদ।
*লুৎফুর রহমান (সংসদ সদস্য), সিলেট জেলার একজন রাজনীতিবিদ।  ১৯৭৯ সালের নির্বাচনের  সিলেট-৬ এর সাংসদ।
*লুৎফুর রহমান (রাজনীতিবিদ), পাকিস্তানি রাজনীতিবিদ যিনি ডেরা ইসমাইল খানের জামিয়াত ওলামায়ে ইসলাম (এফ) এর নেতা।
*লুৎফর রহমান খান আজাদ, টাঙ্গাইল-৩ আসন থেকে বাংলাদেশ জাতীয়তাবাদী দলের (বিএনপি) রাজনীতিবিদ।
*মোহাম্মদ লুৎফুর রহমান, চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের উপাচার্য।

বিষয়শ্রেণী:দ্ব্যর্থতা নিরসন পাতা
বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
তানজিন তিশা

**তানজিন তিশা** (জন্ম: ২৩ মে ১৯৯৩) একজন বাংলাদেশী অভিনেত্রী, মডেল এবং টেলিভিশন উপস্থাপিকা। তিনি টেলিভিশন নাটক ও ধারাবাহিকে অভিনয় করেন। **ইউ-টার্ন** নাটকে অভিনয়ের জন্য তিনি সেরা নবীন অভিনয়শিল্পী বিভাগে মেরিল প্রথম আলো পুরস্কার লাভ করেন।

## প্রাথমিক জীবন
১৯৯৩ সালের ২৩ মে তানজিন তিশা ঢাকায় জন্মগ্রহণ করেন। তার বাবা আবুল কালাম ও মা ছালমা বেগম। পৈত্রিক নিবাস শরীয়তপুর জেলা। মতিঝিল আইডিয়াল গার্লস স্কুল থেকে তিনি মাধ্যমিক পাশ করে সিদ্ধেশ্বরী গার্লস কলেজ থেকে তিনি উচ্চমাধ্যমিক পাশ করেন।

## কর্মজীবন
ফ্যাশন শুট ও র‍্যাম্প মডেলিংয়ের মাধ্যমে তিশার কর্মজীবন শুরু হয়। তিশা প্রথম মডেল হন অমিতাভ রেজা চৌধুরী পরিচালিত রবির একটি বিজ্ঞাপনে অংশগ্রহণ করার মাধ্যমে। এটি তার ক্যারিয়ারের জন্য একটি গুরুত্বপূর্ণ দিক ছিল। ২০১৫ সালের ১৮ সেপ্টেম্বর তিশা ট্রেসমি ফ্যাশন শোতে র‍্যাম্প মডেলিং করেছিলেন। তিশা ২০১২ সালে ইউটিউবে প্রচারিত রিজভি ওয়াহিদ এবং শুভমিতার গাওয়া **চোখেরি পলকে** মিউজিক ভিডিওতে অভিনয় করে তারকা খ্যাতি পান। তিশার অভিনীত এই গানটি ব্যাপক জনপ্রিয়তা অর্জন করেছিল। তিনি ইমরান মাহমুদুল এর গান **বলতে বলতে চলতে চলতে** গানটির মিউজিক ভিডিওতে অভিনয় করেছিলেন। যেটি ইউটিউবে জনপ্রিয়তা পেয়েছিল।

২০১৯ সালের ঈদুল আযহায় তাকে *ইউ অ্যান্ড মি*, *ডুডল অব লাভ*, ও *শিশির বিন্দু টু* নাটকে দেখা যায়। কাজল আরেফিন অমির *ইউ অ্যান্ড মি* ওয়েব নাটকটি ঈদের দিন ইউটিউব চ্যানেল ধ্রুব টিভিতে প্রকাশিত হয়। এতে তিশার বিপরীতে অভিনয় করেন আফরান নিশো। অন্যদিকে, ফিউচারিস্টিক প্রণয়ধর্মী হাস্যরসাত্মক *ডুডল অব লাভ* নাটকটি ঈদের তৃতীয় দিন এনটিভিতে প্রচারিত হয়। ২০২০ সালের ৪ জানুয়ারি সিএমভি ড্রামা ইউটিউব চ্যানেলে প্রকাশিত হয় তার অভিনীত ওয়েব নাটক *ভালোবাসা তুই*। এই নাটকটিতে তাকে অপূর্বর বিপরীতে সেলসগার্ল চরিত্রে দেখা যায়।

## ব্যক্তিগত জীবন
তিশা ছোটবেলা থেকেই নাচ শিখেছিলেন কিন্তু পড়ালেখার জন্য তার পরিবার তা বন্ধ করে দেয়। তবে তিনি বাংলাদেশ ললিতকলা একাডেমি এবং হিন্দোল একাডেমি থেকে টানা চার বছর নাচের প্রশিক্ষণ নিয়েছেন। তিনি এইচএসসি সম্পূর্ণ করেন সিদ্ধেশ্বরী গার্ল হাই স্কুল ও কলেজ থেকে।  এখন তিনি চাইছেন একটি স্বনামধন্য বিশ্ববিদ্যালয় থেকে **চলচ্চিত্র ও মিডিয়া** বিষয়ে পড়ালেখা করতে।

## চলচ্চিত্রের তালিকা
### টেলিভিশন

তিনি আরও অনেক নাটকে অভিনয় করেন।

## পুরস্কার ও অর্জন

## আত্মহত্যা চেষ্টা
বাংলাদেশের সংবাদ সংস্থাগুলোর খবর বলছে ব্যক্তিগত সমস্যার কারণে বুধবার ১৫ নভেম্বর ২০২৩ তারিখে ঢাকার শাহজাহানপুরের রাজারবাগে ছোট পর্দার অভিনেত্রী তানজিন তিশা ঘুমের ঔষধ খেয়ে আত্মহত্যা করার চেষ্টা করেন। ঢাকা মেডিকেল থেকে তিশাকে ঢাকার পান্থপথের একটি বেসরকারি হাসপাতালে নেওয়া হয়। সেখানে তিনি চিকিৎসাধীন থাকেন।

## আরও দেখুন
*তাসনুভা তিশা

## তথ্যসূত্র

## বহিঃসংযোগ

*
*
*

বিষয়শ্রেণী:বাংলাদেশী মডেল
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী নাট্য অভিনেত্রী
বিষয়শ্রেণী:ঢাকার অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:সিদ্ধেশ্বরী গার্লস কলেজের প্রাক্তন শিক্ষার্থী
বিষয়শ্রেণী:শরীয়তপুর জেলার ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মেরিল-প্রথম আলো পুরস্কার বিজয়ী
বিষয়শ্রেণী:সিজেএফবি পারফরম্যান্স পুরস্কার বিজয়ী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:আইডিয়াল স্কুল অ্যান্ড কলেজের প্রাক্তন শিক্ষার্থী
বোলাকি শাহ

**বোলাকি শাহ** বাকেরগঞ্জ কৃষক বিদ্রোহের নেতা ছিলেন।

## বাখরগঞ্জ বিদ্রোহ
বোলাকি শাহ ছিলেন  ১৭৮৮-১৭৯২ খ্রিষ্টাব্দের বাখরগঞ্জ (অধুনা বাংলাদেশ) কৃষক বিদ্রোহের নেতা। তিনি আদতে একজন ফকির ছিলেন। সুবান্দিয়ার গ্রামাঞ্চলের কৃষকদের নিয়ে অত্যাচারী ইংরেজ সরকার ও জমিদারদের বিরুদ্ধে রীতিমতো যুদ্ধ ঘোষণা করেন। বাংলাদেশের জেলা বাখরগঞ্জের কৃষকদের ওপর তীব্র নিপীড়ন থেকে জন্ম নেয় বিদ্রোহের আগুন। ইংরেজ ও জোতদার জমিদারদের লুঠপাট, জোরপূর্বক খাজনা আদায় ইত্যাদি দুর্বৃত্তায়নের ফলে ১৭৮৭ তে বাখরগঞ্জে দেখা দেয় ভয়াবহ দুর্ভিক্ষ, প্রায় ষাট হাজার মানুষ খাদ্যাভাবে মারা যায়। তবুও থামেনি ইংরেজ অত্যাচার। সর্বস্বান্ত কৃষক তখন বাধ্য হয়ে অরণ্যে আত্মগোপন করে এবং ডাকাতির পথ অবলম্বন করে। তারা প্রধানত জমিদার-মহাজন এবং ইংরেজ কালেক্টরের নৌকায় লুঠ করতে থাকে।

## বোলাকি শাহর যুদ্ধ
ফকির বোলাকি শাহ এই বিদ্রোহীদের নিয়ে গড়ে তোলেন এক সংঘবদ্ধ কৃষকদল। তিনি তার দল নিয়ে সুবান্দিয়ায় তৈরি করলেন এক দুর্গ। দুর্গাভ্যন্তরে ছিল নিজস্ব অস্ত্র তৈরি কারখানা। তার কামারশালায় তৈরি হয় তলোয়ার, বল্লম, গোলাবারুদ। নলছিটির কাছে  মোগলবাহিনীর ফেলে যাওয়া সাতখানি পরিত্যক্ত কামানকে ব্যবহার উপযোগী করে বোলাকি ইংরেজদের বিরুদ্ধে বিদ্রোহ ঘোষণা করেন। চাষীরা ইংরেজদের খাজনা দেয়া বন্ধ করে দেয়। জমিদারদের বেশ ক’জন লাঠিয়াল-বরকন্দাজ ও গোমস্তাকে আটক করে বোলাকির লোকজন। বোলাকির দুর্গ থেকে একজন গোমস্তা পালিয়ে গিয়ে বোলাকির যুদ্ধপ্রস্তুতির সকল তথ্য জানিয়ে দেয় জমিদারদের। ১৭৯২-এ শুরু হয় বোলাকি বিরোধী জমিদার-ইংরেজ অভিযান। তুমুল যুদ্ধের এক পর্যায়ে বোলাকি বাহিনী পরাস্ত হয়। ফকির বোলাকি শাহ নিজে অবশ্য পালিয়ে যেতে সক্ষম হন। ১৭৯২-এ সুবান্দিয়া কৃষক দুর্গ ভেঙ্গে পড়লেও ইংরেজ পুলিশে বিদ্রোহী ফকির বোলাকিকে কখোনোই ধরতে পারেনি। সন্দেহ করা হয় তিনি আত্মগোপন করা অবস্থাতেই মারা যান।

## তথ্যসূত্র

বিষয়শ্রেণী:বরিশাল বিভাগের ব্যক্তি
বিষয়শ্রেণী:বাঙালি বিদ্রোহী
দ্য সিংগিং ডিটেকটিভ

**দ্য সিংগিং ডিটেকটিভ** () হচ্ছে ২০০৩ সালে মুক্তিপ্রাপ্ত আমেরিকান মিউজিক্যাল ক্রাইম কমেডিধর্মী চলচ্চিত্র।  চলচ্চিত্রটি পরিচালনা করেছেন কিথ গর্ডন এবং এটি স্বাধীনভাবে একই নামের বিবিসি সিরিয়ালের উপর ভিত্তি করে। চলচ্চিত্রটির কাহিনী লিখেছেন ব্রিটিশ লেখক ডেনিস পটার। মূল ভূমিকায় রবার্ট ডাউনি জুনিয়র অভিনয় করেছেন এবং কেটি হোমস, রবিন রাইট পেন, জেরেমি নর্টহাম এবং মেল গিবসন সহ-অভিনেতা হিসেবে ছিলেন।

## তথ্যসূত্র

## বহিঃসংযোগ
* 
* 
* 
* 
* ''Senses of Cinema'' review 

বিষয়শ্রেণী:মেট্রো-গোল্ডউইন-মেয়ারের চলচ্চিত্র
বিষয়শ্রেণী:লেখক সম্পর্কে চলচ্চিত্র
বিষয়শ্রেণী:লস অ্যাঞ্জেলেসের পটভূমিতে চলচ্চিত্র
বিষয়শ্রেণী:আত্মবাচক চলচ্চিত্র
বিষয়শ্রেণী:২০০৩-এর চলচ্চিত্র
বিষয়শ্রেণী:২০০৩-এর স্বাধীন চলচ্চিত্র
বিষয়শ্রেণী:মার্কিন স্বাধীন চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:চলচ্চিত্রে ব্যভিচার
বিষয়শ্রেণী:টেলিভিশন ধারাবাহিক ভিত্তিক চলচ্চিত্র
বিষয়শ্রেণী:১৯৫০-এর দশকের পটভূমিতে চলচ্চিত্র
বিষয়শ্রেণী:লস অ্যাঞ্জেলেসে ধারণকৃত চলচ্চিত্র
বিষয়শ্রেণী:আইকন প্রোডাকশন্সের চলচ্চিত্র
বিষয়শ্রেণী:মার্কিন অপরাধ হাস্যরসাত্মক নাট্য চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
মিউজিয়াম অব রাজাস

**রাজার জাদুঘর**' যা **হাসন রাজার জাদুঘর** নামেই সমধিক পরিচিত, বাংলাদেশের সিলেট জেলায় অবস্থিত একটি লোক জাদুঘর।

## অবস্থান
একদা হাসন রাজার উত্তরসূরিদের রাজবাড়িটিই বর্তমানের বিখ্যাত হাসন রাজা জাদুঘর। জাদুঘরটি সিলেট সিটি কর্পোরেশনের প্রাণকেন্দ্র জিন্দাবাজারে অবস্থিত। এটি সিলেট ওসমানী আন্তর্জাতিক বিমানবন্দর থেকে ১০ কিলোমিটার সিলেট রেল স্টেশন থেকে ৫ কিলোমিটার দূরে অবস্থিত।

## বর্ণনা
জাদুঘরটি দেখাশোনা ও রক্ষণাবেক্ষণের দ্বায়িত্বে আছে শিক্ষাবিদ দেওয়ান তালিবুর রাজা ট্রাস্ট। দেওয়ান তালিবুর রাজা হাসন রাজার প্রপৌত্র। সিলেটের জমিদার এবং কবি দেওয়ান হাসন রাজা চৌধুরীকে কেন্দ্রে রেখে লোক সংগীত এবং কবিতা দিয়ে সাজানো হয়েছে জাদুঘর টি। ২০০৬ সালের ৩০ জুন জাদুঘরের উদ্যোগে সহস্র সংগীত প্রেমী সমবেত হয়ে একই সঙ্গে **এক তারা** বাজায় যা এক অনন্য ব্যতিক্রম আয়োজন।

রাজাকুঞ্জ হচ্ছে শতবর্ষী পুরাতন টিন শেডের দালান যাতে অল্প কয়েকটি কক্ষ আছে। প্রধান ফটকের কয়েক মিটার পরেই জাদুঘরের অবস্থান। দর্শনার্থীদের প্রবেশ পথে দেওয়ান হাসন রাজা এবং তার পুত্র একলিমুর রাজা চৌধুরীর প্রতিকৃতি স্থাপিত আছে। জাদুঘরটিতে দুটি গ্যালারী আছে।

## চিত্রশালা

চিত্র:Statue of tiger in Museum of Rajas' (01).jpg|বাঘের ভাস্কর্য 
চিত্র:African guitar at Museum of Rajas'.jpg|আফ্রিকান গিটার
চিত্র:Chair used by Dewan Eklimur Raja Chowdhury (2).jpg|দেওয়ান একলিমুর রাজা চৌধুরীর ব্যবহৃত চেয়ার
চিত্র:Hason Raja's Pitcher at Museum of Rajas' (1).jpg|হাছন রাজার কলস
চিত্র:Historical showpieces Museum of Rajas' (3).jpg|হাছন রাজার আসবাবপত্র
চিত্র:Items related to film "Hasan Raja".jpg|*[[হাছন রাজা]]* চলচ্চিত্র সম্পর্কিত আইটেম
চিত্র:Lion head, Museum of Rajas' (1).jpg|সিংহের মুখ
চিত্র:Skull of a Dear at Museum of Rajas (01).jpg|হরিণের মাথা


## তথ্যসূত্র

বিষয়শ্রেণী:সিলেট বিভাগের জাদুঘর
বিষয়শ্রেণী:সিলেট জেলার লোকসাহিত্য
বিষয়শ্রেণী:সিলেট জেলার দর্শনীয় স্থান
বিষয়শ্রেণী:সিলেটের ভবন ও স্থাপনা
জগন্নাথ তর্কপঞ্চানন

**জগন্নাথ তর্কপঞ্চানন** (১৩ সেপ্টেম্বর ১৬৯৪ – ১৯ অক্টোবর ১৮০৭) একজন বাঙালী শ্রুতিধর ও পণ্ডিত ছিলেন। তাঁর জন্মস্থান ত্রিবেণী, হুগলি। তাঁর পিতার নাম পণ্ডিত রুদ্রদেব তর্কবাগীশ। 

## খ্যাতি
পিতা ও জ্যেষ্ঠতাত ভবদেব ন্যায়ালঙ্কারের নিকট ব্যাকরণ ও স্মৃতিশাস্ত্র শিক্ষা, মুখে মুখেই ব্যাকরণের সূত্রগুলি শিখে ফেলেছিলেন অতি অল্প বয়সে। পরে রঘুদেব বাচস্পতির কাছে আইনের পাঠ নেন। ত্রিবেনীতে তাঁর টোল বা চতুষ্পাঠী ছিল। তাঁর অসামান্য স্মৃতিশক্তির গল্প প্রায় প্রবাদের আকারে প্রতিষ্ঠিত। সেযুগে নবদ্বীপ সংস্কৃত চর্চা ও বিদ্যার পীঠস্থান হলেও ত্রিবেনীর জগন্নাথ তর্কপঞ্চানন ছিলেন পণ্ডিতশ্রেষ্ঠ যিনি নবদ্বীপের খ্যাতি একাকী ম্লান করে দিয়েছিলেন। তবে কলকাতার মহারাজ নবকৃষ্ণ দেব আয়োজিত সভায় এক নৈয়ায়িক দিগবিজয়ের উদ্দেশ্যে আসলে সেই সভায় উপস্থিত নবদ্বীপের পণ্ডিতমণ্ডলীর নৈয়ায়িক শিবনাথ বিদ্যাবাচস্পতি ও বংশবাটীর জগন্নাথ তর্কপঞ্চানন কেউই আগত নৈয়ায়িকের সঙ্গে যুক্তিতে পেরে উঠতে পারে না। তখন নবদ্বীপের পণ্ডিত বুনো রামনাথ সেখানে উপস্থিত হয়ে যুক্তিতর্কের মাধ্যমে তাঁকে পরাজিত করে নবদ্বীপের ন্যায়চর্চার মান বজায় রাখেন।

## আইনবিদ
ইংরেজরা ১৭৬৫ সালে বাংলার দেওয়ানি লাভ করলে দেশীয় বিচার পদ্ধতি ও আইন প্রনয়নের জন্যে তাঁর শরনাপন্ন হয়েছিল। 'অষ্টাদশ বিবাদের বিচার' তাঁর রচনা। জীবনের বিশেষ কীর্তি ন্যায় বিষয়ক গ্রন্থ 'বিবাদ ভঙ্গার্নব' সংকলন। তৎকালীন হিন্দু দেওয়ানি বিচার ব্যবস্থা এই বইয়ের ইংরেজি অনুবাদের মাধ্যমেই হত। নব্যন্যায়ের ওপর নানা লেখা ছিল তাঁর।

## পৃষ্ঠপোষকতা
মহারাজা নন্দকুমার থেকে শুরু করে শোভাবাজার রাজা নবকৃষ্ণ, মহারাজা কৃষ্ণচন্দ্র রায়, বর্ধমানের রাজা কীর্তিচন্দ্র ছিলেন তাঁর গুণগ্রাহী। রবার্ট ক্লাইভ তাঁর কাছে সংস্কৃত শিখেছেন, এছাড়াও লর্ড ওয়ারেন হেস্টিংস, হার্ডিঞ্জ, জন শোর, কোলব্রুক এবং এশিয়াটিক সোসাইটির প্রতিষ্ঠাতা স্যার উইলিয়াম জোন্সের সঙ্গে তাঁর হৃদ্যতা ছিল। প্রাচ্য সংস্কৃতি বিশারদ সুপণ্ডিত জোনস বিভিন্ন তথ্য ও তত্ব সংগ্রহ করতে বারংবার তাঁর কাছে আসতেন। সদর দেওয়ানি আদালতের প্রধান বিচারপতি হ্যারিংটন ছিলেন জগন্নাথ তর্কপঞ্চাননের সুহৃদ। অন্যান্য ইংরেজ রাজপুরুষেরা আইন সংক্রান্ত কঠিন বিষয়ে তাঁর পরামর্শ নিতেন। প্রথম সুপ্রীম কোর্ট স্থাপিত হলে তাকে প্রধান পণ্ডিতের পদ আহবান করা হয়। তিনি সেই পদ গ্রহণে অস্বীকৃত হলে তাঁর পৌত্র ঘনশ্যাম এই পদে আসীন হন।

## তথ্যসূত্র

বিষয়শ্রেণী:১৭৯৪-এ জন্ম
বিষয়শ্রেণী:১৮০৭-এ মৃত্যু
বিষয়শ্রেণী:হুগলি জেলার ব্যক্তি
বিষয়শ্রেণী:বাঙালি পণ্ডিত
বিষয়শ্রেণী:বাঙালি হিন্দু
বিষয়শ্রেণী:১৬৯৫-এ জন্ম
বিষয়শ্রেণী:১৮০৬-এ মৃত্যু
বিষয়শ্রেণী:সংস্কৃত লেখক
বিষয়শ্রেণী:ভারতীয় সংস্কৃত পণ্ডিত
বিষয়শ্রেণী:১৮শ শতাব্দীর ভারতীয় ভাষাবিজ্ঞানী
এম. এস. সুব্বুলক্ষ্মী

থাম্ব|এম. এস. সুব্বুলক্ষ্মী স্মারক ডাকটিকিট ২০০৫, ভারত
থাম্ব|M. S. Subbulakshmi|এম. এস. সুব্বুলক্ষ্মী
**এম. এস. সুব্বুলক্ষ্মী** (**') (১৬ সেপ্টেম্বর, ১৯১৬- ১১ ডিসেম্বর, ২০০৪) কর্ণাটকী শাস্ত্রীয় সংগীতের বিশিষ্ট সংগীত শিল্পী ছিলেন। তিনি ভারতীয় সংগীতকে পৃথিবীর বিভিন্ন দেশে প্রচার ও প্রসার করার ক্ষেত্রে গুরুত্বপূর্ণ ভূমিকা নিয়েছিলেন। ১৯৯৮ সালে [[ভারত সরকার]] তাকে ভারতের শ্রেষ্ঠ পুরস্কার [[ভারতরত্ন]] পুরস্কারে সম্মানিত করেন। শুভলক্ষ্মী একজন প্রখ্যাত অভিনেত্রীরূপেও বিখ্যাত ছিলেন।

== জন্ম ও পরিবার ==
এম. এস. শুভলক্ষ্মীর জন্ম হয় ১৯১৬ সালে দক্ষিণ ভারতের [[মাদুরাই]] নামক স্থানে। ২৪ বছর বয়সে শুভলক্ষ্মী **সেহ. টি. সদাশিবম**র সাথে বিবাহ সূত্রে আবদ্ধ হন। তিনি সবসময় কপালে একটা বড় সিন্দুরের ফোঁটা আঁকতেন, নাকের দুপাশে নাকফুল পরতেন এবং তার হাতে সবসময় একটি বড় ফুলের মালা শোভা পেত। ছোটবেলায় তিনি বাড়ি থেকে একটি সংগীতের পরিবেশ লাভ করেছিলেন। শুভলক্ষ্মীর মা ছিলেন একজন প্রখ্যাত গায়িকা। মা নিজের মেয়েকে একজন সু-গায়িকা করতে কামনা করেছিলেন। তিনি ছোটবেলায় মায়ের থেকেই সংগীতের অনুপ্রেরণা লাভ করেন ও মায়ের থেকেই প্রয়োজনীয় সংগীতের শিক্ষা লাভ করেন। **মীনাক্ষী মন্দির**-এ শুভলক্ষ্মীর মা সংগীতানুষ্ঠানে যোগদান করেছিলেন ও মায়ের সাথে শুভলক্ষ্মীও মীনাক্ষী মন্দিরে গাইতে মাকে সহায়তা করেছিলেন।

== শিক্ষা ও সঙ্গীত সাধনা ==
শুভলক্ষ্মীর সতেরো বছর বয়সে তিনি [[মাদ্রাজ]] মিউজিক একাডেমীতে সংগীত পরিবেশন করার সুবিধা লাভ করেন ও দর্শকের ভূয়সী প্রশংসা লাভ করতে সমর্থ হন। একজন ভাল গায়িকা হিসাবে সমাজ থেকে স্বীকৃতি লাভ করেন। ১৯৪৩ সালে তিনি সর্বভারতীয় সংগীতানুষ্ঠানে সংগীত পরিবেশন করাতে, সর্বভারতীয় স্তরে তার নাম-যশ বিয়পি পরে। তিনি একজন প্রখ্যাত **অভিনেত্রী** রূপেও বিখ্যাত ছিলেন। তিনি মীরা নামক একটি চলচ্চিত্রে অভিনয় করে দর্শকের মন জয় করেছিলেন এবং সেই চলচ্চিত্রে তিনি নিজে সংগীত পরিবেশন করেছিলেন। তিনি ছিলেন কর্ণাটকী সংগীতের একজন নিপুণ গায়িকা। [[মহাত্মা গান্ধী]]র ৭৮ তম জন্মোত্সব উপলক্ষে শুভলক্ষ্মী **হরি তুম হারো জান কী পীর** নামক ভজন পরিবেশন করেছিলেন।
১৯৬৬ সালে তিনি আমেরিকা যুক্তরাষ্ট্র [[কমন ওয়েলথ্]]-এর মহা সচিবের আমন্ত্রণে [[আমেরিকা]] যান ও সেখানে সংগীত পরিবেশন করে শ্রোতাদের মন জয় করতে সমর্থ হন। ১৯৫৪ সালে ভারত সরকার তাকে **পদ্মভূষণ** উপাধিতে বিভূষিত করে। তাকে **সংগীত নাটক একাডেমী** ও **সংগীত কলানিধি** পুরস্কারেও সম্মানিত করা হয়েছিল। ১৯৭৪ সালে তিনি সন্মানীয় **রামণ ম্যাগসেসে''' পুরস্কার লাভ করেন।

## প্রাপ্ত পুরস্কার
# ভারতরত্ন পুরস্কার, (১৯৯৮)
# পদ্মভূষণ, (১৯৫৪)
# রামণ ম্যাগসেসে পুরস্কার, (১৯৭৪)

## মৃত্যু
এই কিংবদন্তি শিল্পীর ২০০৪ সালে পরলোকপ্রাপ্তি ঘটে।

## তথ্যসূত্র

## বহিঃসংযোগ

বিষয়শ্রেণী:১৯১৬-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:তামিলনাড়ুর নারী সঙ্গীতজ্ঞ
বিষয়শ্রেণী:তামিলনাড়ুর সঙ্গীতশিল্পী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তামিল ভাষার সঙ্গীতশিল্পী
বিষয়শ্রেণী:ভারতীয় নারী সঙ্গীতজ্ঞ
বিষয়শ্রেণী:ভারতরত্ন প্রাপক
বিষয়শ্রেণী:শিল্পকলায় পদ্মবিভূষণ প্রাপক
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:রামোন ম্যাগসেসে পুরস্কার বিজয়ী
বিষয়শ্রেণী:তামিল সঙ্গীতশিল্পী
বিষয়শ্রেণী:তামিল অভিনেত্রী
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:মাদুরাইয়ের অভিনেত্রী